E gata! Așa arată clasamentul play-off-ului la finalul sezonului regulat
Universitatea Craiova a câștigat cu 2-1 derby-ul orașului cu FCU Craiova, în ultima etapă a sezonului regulat din Superligă.
Echipa lui Adrian Mititelu a deschis scorul prin Aurelian Chițu, care a profitat de o respingere nefericită în careul advers al Universității.
Trupa lui Petev a revenit în joc în partea secundă. Mai întâi Alexandru Mitriță l-a executat pe Robert Popa cu o "scăriță", iar apoi Ștefan Baiaram a stabilit scorul final, 2-1.
Universitatea Craiova stabilește, astfel, clasamentul play-off-ului la finalul sezonului regulat. Oltenii au încheiat cele 30 de etape cu 49 de puncte, astfel că vor începe play-off-ul de pe locul patru, cu 25, la șapte distanță de liderul FCSB.
De partea cealaltă, FCU Craiova va rămâne pe locul 13 la începutul play-out-ului și va începe cu 16 puncte.
Cum va arăta clasamentul din play-off, înainte de prima etapă:
1. FCSB - 32p
2. Rapid - 28p*
3. CFR Cluj - 27p*
4. Universitatea Craiova - 25p*
5. Farul Constanța - 22p*
6. Sepsi OSK - 22p*
*echipele care au beneficiat de rotunjirea punctajului
Meciurile din prima etapă a play-off-ului:
FCSB - Sepsi
Rapid - Farul
CFR Cluj - Universitatea Craiova
Urmăriți SPORT.RO și pe Google News